Държавен вестник, бр. 115, 2002 г., стр. 54

С Т Р .  54
Д Ъ Р Ж А В Е Н   В Е С Т Н И К
Б Р О Й  115
20. Наредбата за съществените изисквания
и оценяване съответствието на съоръжения и
системи за защита, предназначени за експлоа-
тация в потенциално експлозивна атмосфера,
приета с Постановление № 205 на Министер-
ския съвет от 2001 г. (обн., ДВ, бр. 81 от 2001 г.;
попр., бр. 90 от 2001 г.).
21. Наредбата за техническа експлоатация
на енергообзавеждането, приета с Постановле-
ние № 101 на Министерския съвет от 2000 г. (ДВ,
бр. 50 от 2000 г.).
22. Наредбата за условията и реда за оправо-
мощаване на лица за осъществяване на техни-
чески надзор на съоръжения с повишена опас-
ност и за реда за водене на регистър на съоръже-
нията, приета с Постановление № 187 на Минис-
терския съвет от 2000 г. (ДВ, бр. 79 от 2000 г.).
23. Наредбата за устройството и безопасна-
та експлоатация на преносните и разпредели-
телните газопроводи, на съоръженията, инста-
лациите и уредите за природен газ, приета с
Постановление № 232 на Министерския съвет
от 2002 г. (ДВ, бр. 97 от 2002 г.).
24. Наредбата за устройството, безопасната
експлоатация и техническия надзор на строи-
телни товаро-пътнически подемници и товар-
ни платформени асансьори, приета с Постанов-
ление № 179 на Министерския съвет от 2002 г.
(ДВ, бр. 81 от 2002 г.).
25. Наредбата за устройството, експлоата-
цията и техническия надзор на ацетиленови
уредби, приета с Постановление № 187 на Ми-
нистерския съвет от 2001 г. (ДВ, бр. 66 от 2001 г.).
Министър-председател:
Симеон Сакскобургготски
Главен секретар на Министерския съвет:
Севдалин Мавров
НАРЕДБА
за единиците за измерване, разрешени за из-
ползване в Република България
Раздел I
Общи положения
Чл. 1. С наредбата се определят:
1. наименованията, определенията и озна-
ченията на разрешените за използване единици
за измерване;
2. правилата за изразяване и обявяване на
резултатите от измерване.
Чл. 2. В стопанската дейност, в здравеопаз-
ването, за осигуряване на обществената безо-
пасност и защитата на околната среда и за ад-
министративни цели задължително се използ-
ват разрешените със Закона за измерванията
единици на съответните величини.
Чл. 3. Резултатите от измерването на вели-
чините се изразяват и обявяват в разрешените
със Закона за измерванията единици.
Чл. 4. (1) Показанията на средствата за из-
мерването трябва да са в единици на съответни-
те величини.
(2) Средствата за измерване могат да имат и
допълнителни показания в други единици, кои-
то придружават показанието в разрешените
единици, ако:
1. показанието в разрешени единици пре-
обладава;
2. означението на допълнителното показа-
ние е по-малко от означението на показанието
в разрешените единици.
(3) В случаите по ал. 2 резултатите от измер-
ването се изразяват и обявяват в разрешени
единици.
Чл. 5. Международната система единици (SI)
се състои от:
1. основни единици SI;
2. допълнителни единици SI;
3. производни единици SI.
Чл. 6. (1) За образуване на наименованията
и означенията на десетични кратни и дробни
единици се използват представките, посочени в
приложение № 1.
(2) Не се допуска използването на представ-
ки, образувани от съединяването на няколко от
представките по ал. 1.
Раздел II
Основни единици SI
Чл. 7. Основните единици SI са:
1. единицата за дължина “метър”;
2. единицата за маса “килограм”;
3. единицата за време “секунда”;
4. единицата за електричен ток “ампер”;
5. единицата за термодинамична температу-
ра “келвин”;
6. единицата за количество вещество “мол”;
7. единицата за интензитет на светлината
“кандела”.
Чл. 8. Единицата за дължина “метър” е дъл-
жината на пътя, изминат от светлината във
вакуум за интервал от време 1/299 792 458 от
секундата, и се означава с “m”.
Чл. 9. (1) Единицата за маса “килограм” е
равна на масата на международния прототип
на килограма, съхраняван в Международното
бюро по мерки и теглилки (BIPM), и се означа-
ва с “kg”.
(2) Наименованията и означенията на десе-
тичните кратни и дробни на единицата за маса
се образуват чрез добавяне на представки към
думата “грам” и техните означения към означе-
нието “g”.
Чл. 10. Единицата за време “секунда” е про-
дължителността на 9 192 631 770 периода на
лъчението, съответстващо на прехода между
двете свръхфини нива на основното състояние
на атома на Цезий-133, и се означава с “s”.
Чл. 11. Единицата за електричен ток “ам-
пер” е постоянен електричен ток, който при
протичане по два успоредни праволинейни про-
водника с безкрайна дължина и незначително
кръгово напречно сечение, поставени на раз-
стояние 1 метър един от друг във вакуум, създа-